# Rámcová dohoda

**O POISTENÍ MAJETKU A POISTENÍ ZODPOVEDNOSTI ZA ŠKODU č. 1408/2025/ODDVSP**

(ďalej len ako „**dohoda**“)

**medzi nasledovnými zmluvnými stranami:**

**1. Poistník**

Názov: **Banskobystrický samosprávny kraj**

So sídlom: Námestie SNP 23, Banská Bystrica, 974 01 Banská Bystrica

Štatutárny orgán: Mgr. Ondrej Lunter, predseda

IČO: 37 828 100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

(ďalej len ako **„poistník“** alebo aj **„poistený**)

a

**2. Poisťovateľ/Poistiteľ**

Obchodné meno:

Sídlo:

Štatutárny orgán:

IČO:

IČ DPH:

Bankové spojenie:

Číslo účtu:

Registrovaná: v Obchodnom registri Okresného súdu ., Oddiel: Vložka č.

(ďalej **len „poisťovateľ“** alebo aj **„poistiteľ“** a spolu s poistníkom len ako „**zmluvné strany**“)

**Preambula**

Táto dohoda sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a doplnení niektorých zákonov v znení neskorších predpisov .

**Článok I.**

**Predmet dohody**

1. Predmetom tejto dohody je záväzok poisťovateľa poskytovať poistníkovi poistnú ochranu v súlade s podmienkami tejto dohody (ďalej aj ako „**poskytovanie poistnej ochrany**“) a záväzok poistníka za poskytovanie poistnej ochrany uhrádzať poisťovateľovi poistné v súlade s podmienkami tejto dohody.
2. Účelom uzatvorenia dohody je poistenie majetku poistníka proti živelným rizikám, odcudzeniu a vandalizmu, poistenie strojov, strojových zariadení a elektroniky, poistenie skla, poistenie vnútroštátnej prepravy tovaru, poistenie všeobecnej zodpovednosti za škodu a poistenie zodpovednosti za enviromentálnu škodu v zmysle ustanovenia § 13 zákona č. 359/2007 Z. z. o prevencii a náprave enviromentálnych škôd a o zmene a doplnení niektorých zákonov v znení neskorších predpisov.
3. Predmety poistenia, poistné sumy, poistné sadzby sú uvedené v prílohe č. 1 tejto dohody.
4. Poistenie sa dojednáva pre veci, ktoré sú majetkom poistníka a nachádzajú sa v správe poistníka a sú vedené v účtovníctve alebo v majetkovej evidencii, prípadne poisťovaný majetok je ku dňu uzatvorenia tejto dohody zverený do správy konkrétnym organizáciám v jeho zriaďovateľskej pôsobnosti. Ďalej sa poistenie môže vzťahovať aj na cudzí majetok, ktorý má poistník v užívaní na základe zmluvy a cudzí majetok, ktorý má poistník vo vlastnej účtovnej evidencii.
5. Poisťovateľ sa za týmto účelom zaväzuje v súlade s podmienkami dohody v rámci jej platnosti uzavrieť s poistníkom a organizáciami v zriaďovateľskej pôsobnosti poistníka uvedenými v prílohe č. 4 tejto dohody (ďalej len ako „**organizácie**“) poistné zmluvy, predmetom ktorých bude poistenie v rozsahu podľa čl. II tejto dohody. Poistné zmluvy budú uzavreté na základe výzvy (požiadavky) poistníka, resp. ktorejkoľvek z organizácií.

**Článok II.**

**Rozsah poistenia**

1. **Požadovaný minimálny rozsah poistenia pre poistenie majetku:**
	1. **Minimálny rozsah poistných rizík komplexného živelného rizika a vodovodných škôd zahŕňa škody spôsobené najmä:**
2. požiarom,
3. výbuchom,
4. priamym úderom blesku,
5. nárazom alebo zrútením posádkou obsadeného letiaceho telesa, jeho časti alebo jeho nákladu,
6. víchricou alebo iným druhom vetru o rýchlosti nad 70 km/hod,
7. krupobitie,
8. povodňou alebo záplavou,
9. záplavou následkom búrkového prívalu, t. z. škoda spôsobená deštruktívnym pôsobením vytvorenej súvislej vodnej plochy, ktorá určitú dobu stojí alebo prúdi v mieste poistenia ako dôsledok búrky,
10. ľadovcom,
11. náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
12. zosúvaním alebo zrútením lavín,
13. pádom stromov, stožiarov a iných predmetov,
14. zemetrasením,
15. vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov i vodné, stočné/za vodu, ktorá unikla z vodovodného potrubia z akejkoľvek príčiny,
16. kvapalinou alebo parou unikajúcou z ústredného, etážového alebo diaľkového kúrenia,
17. hasiacim médiom samovoľne unikajúcim zo stabilného hasiaceho zariadenia,
18. kvapalinou unikajúcou zo solárnych systémov alebo klimatizačných zariadení,
19. chladiarenským médiom unikajúcim z chladiarenských zariadení a rozvodov,
20. hasením, strhnutím alebo evakuáciou v dôsledku živelnej udalosti,
21. atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
22. dymom, zadymením,
23. zvýšením hladiny podpovrchovej vody, ktoré bolo spôsobené povodňou alebo katastrofickým lejakom,
24. krádežou poistených hnuteľných vecí, ku ktorej došlo v priamej súvislosti s vyššie uvedenými náhodnými udalosťami,
25. ľadochodmi,
26. prívalom bahna,
27. spätným vystúpením vody z odpadových potrubí a kanalizácie v dôsledku zvýšenej hladiny spodnej vody, atmosférických zrážok, záplavy, povodne, katastrofickým lejakom alebo nahromadených zrážkových vôd,
28. ťarchou snehu a námrazy,
29. nárazom dopravného prostriedku, aerodynamickým treskom, rázovou vlnou.

**1.1.1** **Osobitné dojednania k poisteniu majetku**

1. Poistenie sa vzťahuje na úmyselné poškodenie alebo zničenie poistenej veci, ak úmyselne konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
2. Poistenie sa vzťahuje aj na spevnené plochy a úpravy územia, pozemné komunikácie, oplotenia, verejné vodovody, verejné kanalizácie, inžinierske siete, trafostanice, fotovoltiku a výmeníkové stanice tepla, ktoré sú majetkom poisteného.
3. Poistenie sa vzťahuje na veci uložené na voľnom priestranstve a veci upevnené na vonkajšej strane budovy. Maximálny ročný limit plnenia pre jednu a všetky poistné udalosti podľa tohto bodu dohody je vo výške 2.000.000 €.
4. Poistenie sa vzťahuje aj na rozostavané stavby, dokončené budovy a stavby, ktoré nie sú odovzdané do užívania a budovy a stavby počas doby ich rekonštrukcie, evidované na účte 042 – Obstaranie dlhodobého hmotného majetku, alebo inak evidované v rámci účtovnej evidencie.
5. Poistenie sa vzťahuje aj na budovy, na ktorých prebiehajú stavebné úpravy, vrátane vecí uložených v týchto budovách. Tento majetok je poistený iba pre prípad rizík v rámci komplexného živelného rizika (ktoré nie je možné stavebno-montážnym poistením kryť, keďže nesúvisí so stavebno-montážnymi prácami), pričom štandardná výluka škôd spôsobených stavebno-montážnymi prácami ostáva týmto nedotknutá.
6. Poistenie sa vzťahuje aj na škody spôsobené lokálnym turbulentným charakterom vetra, vírmi vertikálneho alebo horizontálneho smeru pripadne účinkami malopriestorových turbulentných vetrov s malým polomerom a krátkou dobou trvania, ktoré sa vyskytli v bezprostrednej blízkosti poškodeného objektu a na deštrukciu objektu mali zásadný vplyv. Pri poškodení objektu z uvedených príčin nie je rozhodujúce pre posúdenie vzniku poistnej udalosti, aká rýchlosť vetra bola zaznamenaná v najbližšej meracej stanici SHMÚ, ale rozhodujúcim ukazovateľom je prejav lokálneho deštrukčného účinku vetra na poškodenie objektu.
7. Poisťovateľ nahradí do sumy 332.000,- EUR za jednu poistnú udalosť aj náklady nevyhnutné na stavebné úpravy a na demontáž a remontáž ostatných nepoškodených a poškodených poistených veci, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými a plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej vecí alebo náhradných dielov.
8. Pri živelnom poistení sú kryté aj následné škody. Za následné škody v živelnom poistení sa považujú škody na majetku, ktoré vznikli v súvislosti so živelnou udalosťou, napr. poškodenie alebo zničenie majetku pri prácach na zmiernenie škody a pod. Nejedná s o priamu finančnú ujmu.
9. Poisťovateľ bude likvidovať poistné udalostí aj na základe rozpočtov vypracovaných na základe schválených cenníkov (schválené rozpočtové cenníky, ktoré používajú rozpočtové a projektové organizácie napr. CENKROS, CENEKON, ODIS ...). Ak obstarávateľ neuskutoční opravu poškodenej poistenej veci v zmysle predloženého rozpočtu, poisťovateľ vyplatí poistné plnenie max. do výšky 80 % z rozpočtovaných nákladov na opravu.
10. Poistenie pre prípad poškodenia veci vodou z vodovodného zariadenia zahŕňa aj škody vzniknuté vo vnútri budovy, na privádzacom vodovodnom potrubí, vrátene zariadení pripojených na potrubie, odpadovom potrubí, vrátane zariadení pripojených na potrubie, potrubí klimatizačných zariadení, potrubí horúco vodného alebo parného kúrenia, teplovodných čerpadiel, solárnych systémov, pokiaľ' ku škode dôjde následkom prasknutia alebo zamrznutia potrubia.
11. Poisťovateľ v prípade vodovodnej škody poskytne poistné plnenie aj za uniknutú vodu do výšky 10 000,- EUR za jednu poistnú udalosť, max. však do výšky 20 000,- EUR za poistné obdobie.
12. Poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčasti uplatnených pri zhotovení budovy v minulosti, ktoré je nutné vynaložiť pri oprave alebo znovunadobudnutí poistenej budovy.
13. V prípade sériovej poistnej udalosti bude spoluúčasť' odpočítaná z poistného plnenia len raz. Pod sériovou poistnou udalosťou sa pre účely tejto dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.
14. Záplavou sa pre účely tejto dohody rozumie vytvorenie súvislej vodnej plochy, ktorá určitú dobu stoji alebo prúdi v mieste poistenia.
15. Povodňou sa pre účely tejto dohody rozumie povodeň tak, ako je definovaná podľa § 2 zákona č. 7/2010 Z. z. o ochrane pred povodňami v znení neskorších predpisov. Zároveň sa pre účely tejto dohody povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov.
16. Za škody spôsobené ľadochodmi sa považujú škody v dôsledku deštruktívneho pôsobenia pohybujúcich sa ľadových krýh alebo ľadovej hmoty na poistenú vec.
17. Za ľadovec sa považuje jav, pri ktorom kúsky radu vytvorené v atmosfére dopadajú na poistenú vec.
18. Za škody spôsobené prívalom bahna sa považujú škody v dôsledku deštruktívneho pôsobenia hmoty s konzistenciou veľmi hustej tekutiny pohybujúcej sa smerom nadol, na poistenú vec. Vznik takéhoto prívalu (prúdu) bahna je náhly a je zapríčinený prírodnými vplyvmi.
19. Pod pojmom katastrofický lejak sa rozumejú zrážky, ktoré sú klasifikované Slovenským hydrometeorologickým ústavom podľa Wussova ako katastrofický lejak.
20. Za zosuv sa okrem iného považuje aj prepadnutie stavby alebo jej časti, spôsobené geologickou trhlinou alebo geologickou dutinou.
21. Pri poistení na novú cenu nebude poistiteľ uplatňovať princíp podpoistenia.
22. Poistné sadzby pre výpočet poistného doplnené do príslušných tabuliek sú záväzné a nemenné po celú dobu poistenia.
23. V prípade zmien poistných súm jednotlivých predmetov poistenia v priebehu poistného obdobia budú tieto zmeny akceptované. K výročnému dátumu poistenia (pre druhé a ďalšie poistné obdobie) bude poisťovateľovi zo strany poisteného dodaný aktualizovaný majetok o prírastky a úbytky majetku.
24. Pod pojmom Nová cena sa rozumie cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
25. Pokiaľ umelecké dielo alebo umelecko-remeselné dielo, ktoré je stavebnou súčasťou poistenej budovy alebo poistenej inej stavby (ďalej len ako „**dielo**“) bolo v dôsledku poistnej udalosti:
	1. poškodené, vzniká poistenému právo, aby mu poisťovňa vyplatila primerane vynaložené náklady na jeho uvedenie do pôvodného stavu bezprostredne pred poistnou udalosťou,
	2. zničené, vzniká poistenému právo, aby mu poisťovňa vyplatila primerane vynaložené náklady na zhotovenie jeho umeleckej alebo umelecko-remeselnej kópie.

Pokiaľ nie je možné dielo do pôvodného stavu uviesť alebo nie je možné kópiu diela zhotoviť, vzniká poistenému právo, aby mu poisťovňa vyplatila cenu diela zistenú znaleckým posudkom zníženú o cenu zbytkov diela, najviac však pre tieto diela dojednanou poistnou sumou alebo sumu limitu poistného plnenia, pričom poisťovňa vyplatí nižšiu z uvedených súm.

1. Dojednáva sa poistenie aj pre zbierkové predmety a iné predmety kultúrnej hodnoty (podľa zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov), knižničný fond podľa zákona č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. v znení neskorších predpisov), archívne dokumenty podľa zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov, ktoré sú vo vlastníctve poistníka alebo v správe jeho organizácie podľa osobitných právnych predpisov
2. Zbierkové predmety sú špecifickým druhom majetku evidovaným podľa príslušných ustanovení zákona č. 206/2009 Z. z.o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. [372/1990 Zb.](https://www.noveaspi.sk/products/lawText/1/68726/1/2/ASPI%253A/372/1990%20Zb.) o priestupkoch v znení neskorších predpisov v znení neskorších predpisov, a teda môžu byť vedené v iných evidenciách
3. Pre poistenie vlastných a cudzích hnuteľných vecí – zbierky umeleckých predmetov, exponáty (napr. obrazy, sochy, knihy) mieru poškodenia určí kunsthistorik a poistné plnenie bude predstavovať cenu za reštaurovanie, maximálne však do výšky poistnej sumy uvedenej v poistnej zmluve.
4. Poistenie sa vzťahuje aj na mobiliár – majetok nachádzajúci sa v exteriéroch (napr. lavičky, smetné koše, ... ).
5. Poisťovateľ v prípade škody na stavebných súčastiach poskytne poistné plnenie so spoluúčasťou 100,- EUR. Za stavebné súčasti budovy alebo stavby sa považujú veci, ktoré k nej podľa svojej povahy patria a nemôžu byť oddelené bez toho, aby sa budova alebo stavba tým neznehodnotili. Spravidla ide o veci, ktoré sú k budove alebo stavbe pevne pripojené (napr. okná, dvere, priečky, obklady, inštalácie, podlahy, maľby stien, tapety...).
6. Poistenie sa vzťahuje aj na škody spôsobené únikom vody zo strešných žľabov a vnútorných alebo voľne vedúcich vonkajších zvodov.
7. Poisťovateľ nebude vyžadovať inštaláciu spätných uzáverov, pokiaľ tieto neboli súčasťou projektu stavby.
8. Poistenie sa vzťahuje aj na poistený majetok, nachádzajúci sa/uložený priamo na úrovni podlahy v priestoroch budovy, na alebo pod úrovňou prízemného podlažia.
9. V rámci poistenia nehnuteľného majetku sa poistenie vzťahuje aj na poškodenie alebo zničenie poistenej veci zvieratami a vtákmi. Poisťovateľ v prípade škody na nehnuteľnosti spôsobenej zvieratami a vtákmi poskytne poistné plnenie s ročným limitom plnenia 10.000 EUR.
	1. **Poistenie pre prípad odcudzenia veci, krádeže a vandalizmu**
		1. **Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:**
10. do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
11. do miesta poistenia sa dostal iným preukázateľne násilným spôsobom,
12. v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
13. miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou, vlámaním alebo lúpežným prepadnutím,
14. do schránky, ktorej obsah je poistený, sa dostal alebo ju otvoril nástrojom, ktorý nie je určený na jej riadne otvorenie,
15. krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
16. krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
17. lúpežou – zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie alebo hrozbu násilia,
18. v súvislosti s vykonaním alebo pokusom o vykonanie krádeže alebo lúpeže bez ohľadu či k samotnej krádeži alebo lúpeži poistenej veci došlo alebo nedošlo.
	* 1. **Osobitné dojednania pre prípad odcudzenia veci, krádeže a vandalizmu**

1. Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.

1. Poistné krytie zahŕňa aj “vnútorný a vonkajší vandalizmus“ /zistený aj nezistený páchateľ/.
2. Vnútorný vandalizmus znamená úmyselné poškodenie alebo úmyselné zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
3. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
4. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.
5. Poistené veci uložené na voľnom priestranstve musia byť zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla, a pod.), alebo pri jej odcudzení sa musia použiť pracovné pomôcky (kliešte, zvárací prístroj, uhlová brúska, a pod.)
6. Poisťovateľ bude likvidovať poistné udalosti aj na základe rozpočtov vypracovaných na základe schválených cenníkov.
7. Poistenie sa vzťahuje aj na odcudzenie cudzích peňazí, cenín a cenností, prevzatých za účelom uschovania. Prevzaté a uschované peniaze budú evidované v pokladničnej knihe alebo v peňažnom denníku.
8. Poistenie sa vzťahuje aj na odcudzenie peňažnej hotovosti pri preprave. Za prepravu sa považuje premiestnenie peňažnej hotovosti na území Slovenskej republiky, bez ohľadu na spôsob, akým sa preprava uskutočňuje. Začiatok prepravy je daný okamihom prevzatia peňažnej hotovosti k bezprostredne nadväzujúcej preprave a koniec prepravy je daný odovzdaním peňažnej hotovosti na mieste určenia.
9. Poisťovateľ bude pri poistných udalostiach akceptovať šetrenie obecnou políciou, a to pri jednej poistnej udalosti do výšky škody 700,- EUR.
10. Poistenie kryje aj odcudzenie elektroniky (napr. notebooky, mobily, tablety, a iné) z motorového vozidla za podmienky, že motorové vozidlo bolo v čase poistnej udalosti uzamknuté a poistená elektronika sa nachádzala v kufri alebo v uzatvárateľnej priehradke motorového vozidla.
11. Poistením sú kryté aj následné škody súvisiace s poistnou udalosťou.
12. Dojednáva sa poistenie aj pre zbierkové predmety a iné predmety kultúrnej hodnoty podľa zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov, knižničný fond podľa zákona č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. v znení neskorších predpisov) archívne dokumenty podľa zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov, ktoré sú vo vlastníctve poistníka alebo v správe jeho organizácie podľa osobitných právnych predpisov.
13. Zbierkové predmety sú špecifickým druhom majetku evidovaným podľa príslušných ustanovení zákona č. 206/2009 Z. z.o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. [372/1990 Zb.](https://www.noveaspi.sk/products/lawText/1/68726/1/2/ASPI%253A/372/1990%20Zb.) o priestupkoch v znení neskorších predpisov v znení neskorších predpisov, a teda môžu byť vedené v iných evidenciách.
14. Pri poistení vlastných a cudzích hnuteľných vecí – zbierky umeleckých predmetov, exponáty (napr. obrazy, sochy, knihy) sa dojednáva, že mieru poškodenia určí kunsthistorik alebo znalec a poistné plnenie bude predstavovať cenu reštaurovania, maximálne však do výšky poistnej sumy uvedenej v poistnej zmluve.
15. Ročný limit plnenia pre jednu pre všetky poistné udalosti z rizika odcudzenie krádežou vlámaním, lúpežou a vandalizmom je 250.000,- EUR. Limit plnenia zahŕňa aj náklady nevyhnutné na odvrátenie a zmiernenie škody, vypratanie miesta poistenia vrátane strhnutia stojacich častí, odvozu sutiny a iných zvyškov na najbližšiu skládku a na ich uloženie alebo zničenie, ďalej náklady na demontáž a remontáž ostatných nepoškodených poistených vecí a nepoškodených stavebných súčastí budov a náklady na stavebné úpravy vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na opravu umeleckého, umeleckoremeselného alebo historického diela, odstránenie škôd na predmetoch pripevnených zvonku plášťa budovy, náklady na posudkového znalca, náklady na hľadanie príčiny škody, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR alebo zahraničí, vrátane expresných príplatkov alebo leteckej prepravy poškodenej veci alebo náhradných dielov.

**1.2.3 Spôsoby zabezpečenia hnuteľných vecí proti odcudzeniu**

1. Poistná suma **do 10 000,00 EUR** - uzamknutý objekt /bez špecifikácie uzamykacieho systému/
2. Poistná suma **do 15 000,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky, bez EZS.
3. Poistná suma **do 30 000,00 EUR** - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere alebo mreže.
4. Poistná suma **do 40 000,00 EUR**– bezpečnostný uzamykací systém zabraňujúci vytlačeniu, rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou alebo mrežami.
5. Poistná suma nad **40 000,00 EUR** – elektronický zabezpečovací systém so signalizáciou poplachu na pult ochrany (Polícia alebo Súkromná bezpečnostná služba) alebo trvalá strážna fyzická ochrana alebo strážna služba.

Ostatné stavebné otvory sú zabezpečené bežnými stavebnými prvkami, cez ktoré nie je možné vniknúť bez ich poškodenia.

* + 1. **Pre prípad krádeže dennej tržby v čase prevádzky alebo peňazí v trezore sa dojednáva nasledovný spôsob zabezpečenia:**
			1. Pre dennú tržbu peňazí, cenín, cenností, cenných papierov, ktoré nie sú z prevádzkových dôvodov uložené počas prevádzky v uzamknutých trezoroch v čase:
1. od prevzatia peňazí oprávnenou osobou po uloženie do pokladne alebo zásuvky,
2. uloženia peňazí v pokladni,
3. prenosu peňazí oprávnenou osobou do trezoru v mieste poistenia,

musia byť splnené nasledujúce bezpečnostné opatrenia:

* + nepretržitá, bezprostredná prítomnosť oprávnenej osoby,
	+ pokladňa alebo zásuvka môže byť otvorená len v čase manipulácie s peniazmi,
	+ v prípade, keď je v jednej pokladni alebo zásuvke uložených viac ako 5000,00 EUR musia byť tieto bezodkladne uložené a uzamknuté do trezora.
		- 1. Prenos dennej tržby do trezora v mieste poistenia musí byť vykonávaný oprávnenou osobou, bez **neodôvodneného** prerušenia, čo najkratšou cestou.

Ak nie je zabezpečená bezprostredná prítomnosť oprávnenej osoby, denná tržba musí byť uložená:

1. do výšky 5 000,00 EUR v pokladni alebo v zásuvke v uzamknutej miestnosti,
2. do výšky 20 000,00 EUR v uzamknutom trezore. Miestnosť v ktorej sa trezor nachádza musí byť v dobe neprítomnosti uzamknutá, okná miestnosti musia byť zatvorené.
	* 1. **V prípade prepravy finančnej hotovosti poslom musia byť splnené nasledovné spôsoby zabezpečenia:**
3. do sumy 5 000, - EUR poverená osoba vybavená vhodným kufríkom alebo taškou,
	1. **Poistenie strojov, strojových zariadení a elektroniky**

Poistenie pre prípad poškodenia alebo zničenia strojov a strojových zariadení, vrátane elektroniky akoukoľvek poistnou udalosťou, okrem výluk z poistenia, ktorá nastane nečakane a náhle a obmedzuje alebo vylučuje funkčnosť poisteného stroja.

Právo na plnenie vznikne, ak poistná udalosť bola spôsobená napr.:

1. chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu), pričom konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu v období výroby stroja,
2. chybou obsluhy, nešikovnosťou, nedbalosťou alebo úmyselným konaním,
3. pretlakom pary, plynu, kvapalinou alebo podtlakom,
4. nedostatkom vody v kotloch, parných generátoroch,
5. pádom stroja,
6. roztrhnutím v dôsledku odstredivej sily,
7. skratom elektrického prúdu a iným pôsobením elektrického prúdu /prepätie, indukčné účinky blesku/,
8. zlyhaním meracej, regulačnej alebo zabezpečovacej techniky
9. vniknutím cudzieho predmetu

Súčasne sú poistené:

* elektronické súčasti poistenej veci,
* olejové alebo plynové náplne transformátorov, kondenzátory, elektrické meniče a vypínače, ktoré sú súčasťou poistenej veci,
* sklenené a optické súčasti poistenej veci.
	+ 1. **Osobitné dojednania**
1. Poisťovateľ nebude uplatňovať princíp podpoistenia.
2. Pri poistení strojov, prístrojov, zariadení a dopravných prostriedkov bez EČV sa dojednáva aj riziko poistenia havárie počas nutného presunu pri celkovom limite plnenia za jednu a všetky poistné udalosti vo výške 30 000,00 EUR v jednom poistnom období.
3. Pri poistení strojov sú kryté aj nasledujúce viacnáklady s limitom plnenia 50.000,00 EUR pre každú poistnú udalosť:

 Odpratávacie, demolačné, demontážne a remontážne viacnáklady vrátane:

* náklady posudkového znalca,
* náklady na hľadanie príčiny škody,
* náklady na zemné a výkopové práce,
* náklady spojené s leteckou dopravou, s príplatkami za nočnú prácu, prácu nadčas, v nedeľu a počas sviatkov, ako aj expresné príplatky.
* náklady na obstaranie softwaru, vrátane poplatkov za aktivácie softwarových licencií a ďalších poplatkov viažucich sa k obnoveniu softwaru predmetu poistenia pred poistnou udalosťou,
1. Dojednáva sa, že poistenie sa vzťahuje aj na nosiče dát pevne zabudované v hardwerovej časti riadiacej alebo regulačnej jednotky poistenej veci, nosiče dát a záznamov programového vybavenia strojov.
2. Dojednáva sa, že poistenie sa vzťahuje aj na projektory, kamery, fotoaparáty, notebooky a inú prenosnú/mobilnú elektroniku.
3. Pre hnuteľné veci – pracovné pomôcky /notebooky, tlačiarne, diáre, mobily a iná elektronika/ sa dojednáva, že sa na tieto veci vzťahuje poistenie a územná platnosť poistenia je: územie Slovenskej republiky.
4. V prípade, že časti elektronického zariadenia, ktoré sa pri normálom používaní prirodzene rýchle opotrebujú alebo znehodnotia, napr. žiarovky, ventily, potrubia, pásky, gravírovacie valce, poistky, tesnenia, reťaze, pásy, laná, drôty, gumové pneumatiky, predmety zo skla, porcelánu alebo keramiky, siete, tkaniny alebo prevádzkové médiá (napr. mazivá, palivo, katalyzátory), tvoria súčasť poistnou udalosťou postihnutých elektronických zariadení, poistiteľ poskytne plnenie aj za tieto veci.
5. Dojednáva sa, že pri poistení pojazdných pracovných strojov sú kryté aj škody na sklených dieloch a častiach stroja aj bez iného poškodenia stroja.
6. Dojednáva sa, že poistenie sa vzťahuje aj na snímacie, záznamové a zobrazovacie prvky strojných a elektronických zariadení.
	1. **Poistenie pre prípad poškodenia alebo zničenia skla**

Poistenie sa vzťahuje na poškodenie alebo zničenie poistenej veci – súbor pevne vsadeného alebo osadeného skla vypĺňajúceho vonkajšie otvory budovy (napr. okná, dvere), vrátane nápisov, bezpečnostných fólií a snímačov EZS. Súbor skiel pultov, vitrín, dvere vo vnútri budov, zrkadlá. Poistenie sa vzťahuje aj na rám, v ktorom je sklo osadené. Sklá so špeciálnou povrchovou úpravou (nápisy, maľby, gravírovanie, iná výzdoba na skle), svetelné a neónové nápisy a reklamy – akoukoľvek náhodnou udalosťou okrem nasledovných prípadov:

Poistenie sa nevzťahuje :

1. na poškodenie a chyby, ktoré vznikli pred dobou uzatvorenia tejto dohody,
2. na škody vzniknuté pri doprave poistených vecí,
3. pri montáži a demontáži poistených vecí,
4. na škody, ktoré vznikli v súvislosti s vykonávaním stavebných prác vmieste poistenia
5. na škody vzniknuté výbuchom nálože, trhaviny, granátu alebo iných výbušných hmôt
	* 1. **Osobitné dojednania:**
6. Dojednáva sa, že pri poistení skla sa poistenie vzťahuje aj na svetelné pulty, vitríny,

sklenené steny a steny z plexiskla.

1. Dojednáva sa, že poistenie sa vzťahuje aj na škody spôsobené prievanom.
2. Dojednáva sa, že pri poistení skla sa poistenie vzťahuje aj na svetelné reklamy, svetelné nápisy vrátane ich elektrickej inštalácie a nosnej konštrukcie.
3. Pri poistení skla sú kryté aj nasledujúce viacnáklady s limitom plnenia 50.000,-€ pre každú poistnú udalosť. Za viacnáklady sa rozumejú náklady na provizórnu opravu rozbitého skla, na lešenie alebo podobné pomocné prostriedky nutné na uskutočnenie zasklenia, náklady na špeciálnu povrchovú úpravu skla, ďalej náklady odpratávacie, demolačné, demontážne a remontážne vrátane nákladov nevyhnutných na odvrátenie a zmiernenie škody, vypratanie miesta poistenia vrátane strhnutie stojacich častí, odvoz sutiny a iných zvyškov na najbližšiu skládku a na ich uloženie alebo zničenie, ďalej náklady na demontáž a remontáž ostatných nepoškodených poistených vecí a nepoškodených stavebných súčastí budov a náklady na stavebné úpravy vykonané v súvislosti so znovuobstaraním alebo opravou vecí poškodených, zničených pri poistnej udalosti, na odstránenie škôd na predmetoch pripevnených zvonku plášťa budovy, náklady na posudkového znalca, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.

**1.5. Poistenie vnútroštátnej prepravy tovaru**

Predmetom poistenia je vnútroštátna preprava vlastného a cudzieho tovaru: umelecké diela a zbierky, zbierkové predmety, knižný fond, muzeálne zbierky, iné produkty kultúrnej hodnoty - vlastné a cudzie

* + 1. **Požadovaný minimálny rozsah poistenia**

All-riskové krytie, pričom miesto odoslania a miesto určenia sú na území Slovenskej republiky. Poistné krytie sa vzťahuje aj na poškodenie a zničenie tovaru v prípade dopravnej nehody, ak vinníkom je vodič poisteného motorového vozidla.

* + 1. **Začiatok a koniec poistenia zásielky**

Začiatok poistenia: Poistenie začína okamihom prebratia zásielky od odosielateľa.

Koniec poistenia: poisteniekončí okamihom prevzatia zásielky príjemcom.

Poistenie sa vzťahuje aj na skladovanie a medziskladovanie na jednotlivých poštách.

* + 1. **Osobitné dojednania**
* Nárok na poistné plnenie nevznikne, pokiaľ škoda bola spôsobená:
	1. vojnovými a im podobnými udalosťami alebo použitím, či existenciou zbrojného materiálu (mín, bômb a iné) a to aj nezávisle na vojnovom stave,
	2. povstaním, násilnými politickými aktmi alebo občianskymi nepokojmi, plienením, štrajkom, výlukou, sabotážou, zabavením veci alebo iným zásahom štátnej moci.
	3. prirodzenou povahou nákladu, predovšetkým vnútornou skazou, úbytkom, chybami počtu, hrdzou, oxidáciou, plesňou, vlhkom, rozlomením, deformáciou, poškodením povrchu, samovznietením alebo nasiaknutím pachu, ďalej poveternostnými vplyvmi (mrazy, teplo, dážď, sneh), živočíšnymi škodcami a chýbajúcim alebo nedostatočným obalom v obchode obvyklým; to neplatí, pokiaľ bolo preukázané, že uvedený vplyv bol priamym následkom poistného rizika,
	4. prudkým brzdením, vadou pneumatiky alebo inou prevádzkovou vadou, pokiaľ tieto udalosti neviedli k dopravnej nehode.
	5. krádežou, spreneverou alebo iným trestným činom voči majetku, ktorého sa dopustil zástupca alebo zamestnanec obstarávateľa,
	6. rozdielom na zverených hodnotách,
	7. omeškaním dopravy, nedodržaním dodacej lehoty alebo ušlým ziskom, či úrokovými alebo konjunkturálnymi stratami,
	8. jadrovou energiou a rádioaktívnym žiarením.
* V súvislosti s prepravovanou zásielkou sú hradené aj náklady na opatrenia vykonané na odvrátenie hroziacej poistnej udalosti alebo zmiernenie jej následkov a náklady na prešetrenie poistnej udalosti vykonané treťou stranou.
* Poistenie sa dojednáva aj pre zbierkové predmety a iné predmety kultúrnej hodnoty (podľa zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov), knižničný fond podľa zákona č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. v znení neskorších predpisov) archívne dokumenty (podľa zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov), ktoré sú vo vlastníctve poistníka alebo v správe jeho organizácie podľa osobitných právnych predpisov
* Zbierkové predmety sú špecifickým druhom majetku evidovaným podľa príslušných ustanovení zákona č. 206/2009 Z. z.o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov, a teda môžu byť vedené v iných evidenciách
* Pri poistení vlastných a cudzích hnuteľných vecí – zbierky umeleckých predmetov, exponáty (napr. obrazy, sochy, knihy, ...) sa dojednáva, že mieru poškodenia určí kunsthistorik alebo znalec a poistné plnenie bude predstavovať cenu reštaurovania, maximálne však poistnú sumu uvedenú v poistnej zmluve.
	+ 1. **Zabezpečenie motorového vozidla:**

Motorové vozidlo musí byť riadne uzamknuté. Zásielka musí byť (počas neprítomnosti vodiča bezpodmienečne) uložená v uzamknutom batožinovom alebo nákladovom priestore motorového alebo prípojného vozidla. Preprava musí byť vykonávaná minimálne 2 spôsobilými osobami a poistené veci musia byť pod stálym dohľadom minimálne 1 osoby vykonávajúcej prepravu.

* + 1. **Poistné sumy**
1. 500.000,- EUR, ktorá je limitom poistného plnenia za všetky poistné udalosti počas poistného obdobia
2. 100.000,- EUR, ktorá je limitom plnenia pre jednu poistnú udalosť pre jeden dopravný prostriedok.
	* 1. **Územná platnosť**

Slovenská republika

* 1. **Poistenie všeobecnej zodpovednosti za škodu**

**Predmet poistenia:**

- Činnosti v súlade so zákonom č. 302/2001 Z.z. o samospráve vyšších územných celkov v znení neskorších predpisov a všetky činnosti poistenému uskutočnené na základe platných právnych predpisov a rozhodnutí štátnych orgánov,

- Činnosti v zmysle výpisu z obchodného registra a zriaďovacích listín,

- Činnosti vykonávané organizáciami ako subjektmi v zriaďovateľskej pôsobnosti poisteného.

* + 1. Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov.
		2. Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princíp "claims made") a škoda vznikla najneskôr 1.1.2020. Poistná ochrana sa poskytuje aj v prípade, ak porušenie bolo spôsobené počas účinnosti poistného krytia a nárok na náhradu škody bude vztiahnutý a doručený poisťovateľovi najneskoršie dva roky po zániku poistnej zmluvy.
		3. **Územná platnosť poistenia:** územie Slovenskej republiky a územie ostatných európskych štátov okrem územia Ruska, Bieloruska, Ukrajiny.
		4. Škodové udalosti, ktoré vznikli, bez ohľadu na počet poškodených osôb, z jednej príčiny alebo z viacerých príčin, pokiaľ medzi nimi existuje príčinná, miestna, časová, právna, ekonomická, technická alebo iná priama vecná príčinná súvislosť, sa považujú za sériovú škodovú udalosť. Za okamih vzniku sériovej škodovej udalosti sa považuje vznik prvej škody v dobe poistenia.
		5. Poistenie sa vzťahuje aj na škodu, ktorú poistený spôsobí inému z poistených. Na poškodený subjekt sa pritom hľadí tak, ako by bol treťou stranou a to i v prípade, že škoda je spôsobená priamo Banskobystrickému samosprávnemu kraju.
		6. **Poistenie sa ďalej vzťahuje aj na zodpovednosť za škody:**
1. vzniknuté na veciach (hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných a nehnuteľných), ktoré poistený prevzal, aby na nich vykonal objednanú činnosť okrem vecí, ktoré poistený prevzal na základe leasingovej zmluvy,
2. spôsobené na prenajatých budovách a ostatných nehnuteľnostiach užívaných poisteným,
3. spôsobené na veciach, ktoré poistený používa a na veciach, ktoré poistený prevzal na spracovanie, opravu, úpravu, predaj, úschovu, uskladnenie alebo poskytnutie odbornej pomoci,
4. spôsobené vynaložením nákladov na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne v prípade pracovných úrazov a chorôb z povolania,
5. spôsobené na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú. Pre účely tohto poistného krytia škoda znamená aj krádež veci, ktorú si zamestnanec odložil pri plnení pracovných úloh alebo v priamej súvislosti s ním, na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci zamestnanca musí byť šetrená orgánmi polície.
6. poistenie sa vzťahuje aj na zodpovednosť za škodu spôsobenú na peniazoch, klenotoch a cennostiach zamestnancov.
7. spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich inak užíva, pokiaľ poistený za takúto škodu zodpovedá podľa príslušných právnych predpisov,
8. spôsobené na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo organizácie ako spolupoisteného spravidla spojené odkladanie vecí, potom aj za škody na veciach odložených na mieste na to určenom alebo na mieste, kde sa obvykle odkladajú,pokiaľ poistený, resp. organizácia ako spolupoistený, za takúto škodu zodpovedá podľa príslušných právnych predpisov, a to vrátane škody na peniazoch, klenotoch a cennostiach. Pre účely tohto poistného krytia škoda znamená aj krádež veci, a to aj vrátane peňazí, klenotov cenností, ktoré si ubytovaný alebo návštevník odložil na mieste na to určenom alebo na mieste, kde sa obvykle odkladajú, avšak len za predpokladu, že ku krádeži došlo preukázateľne násilným prekonaním fyzických prekážok alebo opatrení chrániacich vec pred krádežou. Každá krádež veci ubytovaného alebo návštevníka musí byť šetrená orgánmi polície.
9. spôsobenú vadným výrobkom, pričom za výrobok sa považuje:
* akákoľvek vec vyťažená, vyrobená, opracovaná, predaná, distribuovaná alebo daná do obehu poisteným alebo ním poverenou osobou
* elektrina a plyn určené na spotrebu a vyrobené alebo distribuované poisteným,
* práca vykonaná poisteným alebo ním poverenou osobou, vrátane materiálu alebo komponentov poskytnutých v súvislosti s touto prácou.
1. dojednáva sa, že sa poistenie vzťahuje na zodpovednosť za škody vzniknuté na zdraví alebo veciach žiakov škôl a školských zariadení v zriaďovateľskej pôsobnosti poisteného. Toto dojednanie sa vzťahuje aj na školské úrazy a veci žiakov na výletoch, exkurziách, lyžiarskom a plaveckom výcviku alebo iných akcií, súťažiacich odborných zručností a vedomostí a podobných akcií organizovaných školou alebo školským zariadením v zriaďovateľskej pôsobnosti poisteného alebo organizovaných inými subjektmi, kde sú žiaci škôl a školských zariadení v zriaďovateľskej pôsobnosti poisteného vysielaní na takéto podujatia.
2. poistenie sa vzťahuje na zodpovednosť za škody vzniknuté na zdraví alebo veciach klientov zariadení sociálnych služieb v zriaďovateľskej pôsobnosti poisteného. Toto dojednanie sa vzťahuje aj na úrazy a veci klientov na výletoch, exkurziách, alebo iných podujatiach organizovaných organizáciou v zriaďovateľskej pôsobnosti poisteného alebo organizovaných inými subjektmi, kde sú klienti zariadení sociálnych služieb v zriaďovateľskej pôsobnosti poisteného vysielaní na takéto podujatia.
3. poistenie sa vzťahuje aj na zodpovednosť poisteného za škodu vyplývajúcu alebo akýkoľvek nárok súvisiaci so skutočným, predpokladaným alebo hroziacim únikom, vypustením, rozptýlením alebo uvoľnením akýchkoľvek znečisťujúcich látok (ďalej len únik).
4. poistenie sa vzťahuje aj na zodpovednosť za škodu vyplývajúcu z infekčných chorôb.
5. poistenie sa vzťahuje aj na nároky návštevníkov poisteného v dôsledku škody na motorových vozidlách zaparkovaných v garáži alebo na parkovisku prevádzkovaných poisteným za predpokladu, že poistený za ňu zodpovedá.
6. poistenie sa nevzťahuje na škodu spôsobenú alebo vyplývajúcu z vlastníctva, správy alebo prevádzky akéhokoľvek motorového vozidla poisteným. Táto výluka sa však nevzťahuje na škody spôsobené prevádzkou strojov na automobilovom podvozku ak škoda nastane v dôsledku používania týchto strojov.
7. poistenie sa vzťahuje aj na zodpovednosť za škodu vyplývajúcu z vlastníctva, správy a prevádzky zábavných parkov, zariadení, štadiónov, tribún, športovísk, detských ihrísk, zariadení na rekondíciu, regeneráciu, voľnočasových zariadení a iných obdobných zariadení.
8. poistenie sa vzťahuje aj na zodpovednosť za škodu spôsobenú pri športových udalostiach, športovej činnosti, slávnosti, slávnostnom sprievode alebo inej kultúrno-zábavnej akcii vrátane škody na veciach alebo zdraví aktívnych účastníkov organizovaného podujatia a osôb podieľajúcich sa na organizácii a realizácii podujatia.
9. poistenie sa vzťahuje na zodpovednosti za škodu subjektu v zriaďovateľskej pôsobnosti poisteného, ktorá by mohla vzniknúť pri poskytovaní sociálnej služby alebo v priamej súvislosti s ňou v zmysle zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
10. poistenie sa vzťahuje aj na náhradu nemajetkovej ujmy v peniazoch v prípade zásahu do práva na ochranu osobnosti spôsobeného v dôsledku škody na zdraví poškodeného a to vrátane nárokov uplatňovaných blízkymi osobami poškodeného, ktorý utrpel škodu na zdraví (vrátane smrti). Poisťovateľ poskytne náhradu nemajetkovej ujmy za poisteného iba na základe právoplatného rozhodnutia súdu. Pre toto poistenie sa dojednáva sublimit vo výške 30.000,- EUR pre jednu a všetky škodové udalosti počas poistného obdobia
11. pre odstránenie pochybností zároveň platí, že poistenie sa vzťahuje aj na poistenie zodpovednosti za škodu spôsobenú študentmi škôl v zriaďovateľskej pôsobnosti poistníka pri výkone odbornej praxe alebo duálneho vzdelávania subjektom, v ktorých je takáto činnosť vykonávaná, pokiaľ za ňu poistený podľa všeobecne záväzných predpisov zodpovedá
	* 1. Poistenie sa nevzťahuje na nároky uplatnené v zmysle Smernice Európskeho parlamentu a Rady 2004/35/ES o environmentálnej zodpovednosti pri prevencii a náprave environmentálnych škôd alebo v zmysle všeobecne záväzných právnych predpisov upravujúcich environmentálnu zodpovednosť alebo nápravu environmentálnych škôd.
		2. Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:
12. občianskeho súdneho konania o náhrade škody pred príslušným orgánom, ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch
13. náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť.
14. obhajoby poisteného (príp. jeho zamestnanca) v prípravnom konaní a pred súdom v trestnom konaní vedenom proti poistenému,
	* 1. Dojednáva sa, že poisťovateľ vyplatí za poisteného náhradu škody vzniknutej ako následok jednej škodovej udalosti maximálne do výšky poistnej sumy alebo sublimitu dojednaného v poistnej zmluve nezávisle na počte poistených, poškodených osôb a vznesených nárokov alebo súdnych konaní.
		2. Dojednáva sa, že maximálna výška náhrady škôd zo všetkých škodových udalostí vzniknutých činnosťou alebo v súvislosti s činnosťou počas jedného poistného obdobia bude poskytnutá až do výšky dvojnásobku poistnej sumy dojednanej v dohode stanovenej v bode 1.6.14 dohody a následne v poistnej zmluve.
		3. Poistenie sa vzťahuje aj na škody vyplývajúce zo vzájomných nárokov spolupoistených osôb.
		4. Pre odstránenie pochybností platí, že poistením je krytá zodpovednosť škôl v zriaďovateľskej pôsobnosti poisteného za úraz žiakov a zamestnancov.
		5. Poistenie sa vzťahuje aj na škodu spôsobenú právnickej alebo fyzickej osobe, v ktorej má poistený akúkoľvek majetkovú účasť bez krátenia poistného plnenia za túto účasť.
		6. Poistná suma sa dojednáva vo výške 1.000.000,- EUR na jednu poistnú udalosť počas poistného obdobia a 2.000.000,- EUR na všetky poistné udalosti počas poistného obdobia.

**1.7 Poistenie zodpovednosti za enviromentálnu škodu v zmysle ustanovenia § 13 zákona č. 359/2007 Z. z. o prevencii a náprave enviromentálnych škôd a o zmene a doplnení niektorých zákonov v znení neskorších predpisov**

* + 1. Z poistenia zodpovednosti za environmentálnu škodu má poistený právo, aby poisťovateľ za neho v rozsahu a za podmienok stanovených poistnou zmluvou, nahradil environmentálnu škodu, alebo náklady vyplývajúce z bezprostrednej hrozby environmentálnej škody spôsobenú skutočným alebo hroziacim únikom znečisťujúcich látok v súvislosti s poistenou činnosťou alebo výrobkom poisteného, ak poistený za environmentálnu škodu zodpovedá v zmysle všeobecne záväzných environmentálnych právnych predpisov alebo ak je povinný v zmysle všeobecne záväzných environmentálnych právnych predpisov poistené náklady pri environmentálnej škode alebo bezprostrednej hrozbe environmentálnej škody znášať. Všeobecne záväzné environmentálne právne predpisy sú všeobecne záväzné právne predpisy na úseku prevencie a nápravy environmentálnych škôd týkajúce sa environmentálnej škody alebo bezprostrednej hrozby environmentálnej škody (Zákon o prevencii a náprave environmentálnych škôd) alebo na úseku ochrany prírody a krajiny alebo životného prostredia.
		2. Poisťovateľovi vznikne povinnosť nahradiť environmentálnu škodu a poistené náklady, ktoré boli vynaložené v dôsledku environmentálnej škody alebo bezprostrednej hrozby environmentálnej škody, ktorá vznikla:
		3. v mieste prevádzky poisteného počas doby trvania poistenia a ktorej prvé zistenie nastalo počas doby trvania poistenia,
		4. mimo miesta prevádzky poisteného počas doby trvania poistenia a ktorej prvé zistenie nastalo počas doby trvania poistenia.
		5. Miestom prevádzky sa rozumie akákoľvek nehnuteľnosť (pozemok alebo stavba spojená so zemou pevným základom), ktorá je v súčasnosti alebo bola v minulosti vlastnená poisteným, prenajatá poisteným inému alebo ktorú poistený užíva (užíval) pre účely výkonu poistenej činnosti.
		6. Prvým zistením sa rozumie prvé overiteľné oznámenie o environmentálnej škode alebo o bezprostrednej hrozbe environmentálnej škody zodpovednej osobe poisteného alebo prvé overiteľné zistenie environmentálnej škody alebo bezprostrednej hrozby environmentálnej škody poisteným (podľa toho čo nastane skôr).
		7. Environmentálna škoda znamená poškodenie životného prostredia (vrátane chránených druhov a chránených biotopov), ktoré je chránené všeobecne záväznými environmentálnymi právnymi predpismi. Environmentálna škoda musí byť neočakávaná, nepredvídateľná alebo náhodná. Životným prostredím sa rozumie voda, pôda, ovzdušie, geologický podklad, rastlinstvo a živočíšstvo (s výnimkou človeka).
		8. Poistené náklady sú náklady kryté týmto poistením a pre účely tohto poistenia sa nimi rozumejú:
			1. nápravné opatrenia a/alebo
			2. bezodkladné preventívne opatrenia a/alebo
			3. technické náklady.
		9. Nápravné opatrenia sú opatrenia na šetrenie, odstránenie, nápravu alebo monitorovanie environmentálnej škody poisteným alebo príslušnými úradmi, ktorých účelom je obnova, regenerácia alebo nahradenie poškodených alebo zničených prírodných zdrojov. Prírodné zdroje sú chránené druhy, chránené biotopy, voda a pôda. Nápravné opatrenia zahŕňajú:
			1. Zmierňujúce opatrenia sú opatrenia prijaté poisteným okamžite po vzniku environmentálnej škody s cieľom obmedziť alebo predísť ďalším environmentálnym škodám,
			2. Primárna náprava sú opatrenia, ktorými sa dosiahne obnovenie poškodených prírodných zdrojov do základného stavu alebo do takmer základného stavu,
			3. Doplnková náprava sú dodatočne uskutočnené opatrenia k primárnej náprave v prípade, že nebolo možné dosiahnuť obnovenie poškodených prírodných zdrojov do základného stavu alebo takmer základného stavu,
			4. Kompenzačná náprava sú opatrenia, ktorými sa majú kompenzovať dočasné straty na prírodných zdrojoch, ktoré nastali odo dňa vzniku environmentálnej škody až do úplného obnovenia poškodených prírodných zdrojov do základného stavu alebo takmer základného stavu.
		10. Základný stav je stav prírodného zdroja v čase, kedy environmentálna škoda vznikla.
		11. Bezodkladné preventívne opatrenia sú opatrenia v rámci ktorých sa účelne vynakladajú náklady, iné ako náklady na údržbu, opravu, výmenu alebo zlepšenie prevádzkových zariadení alebo vybavenia poisteného, ak tieto opatrenia boli prijaté a vykonané poisteným alebo v jeho mene na odvrátenie bezprostrednej hrozby environmentálnej škody a ktorých účelom je environmentálnej škode predísť alebo ju minimalizovať. Bezprostredná hrozba environmentálnej škody je dostatočná pravdepodobnosť, že v blízkej budúcnosti môže dôjsť k environmentálnej škode.
		12. Náklady na bezodkladné preventívne opatrenia poisťovateľ nahradí za poisteného vtedy, ak poistený informoval o ich prijatí poisťovateľa počas prvého nasledujúceho pracovného dňa odo dňa prijatia bezodkladných preventívnych opatrení.
		13. Technické náklady sú náklady vynaložené poisteným v súvislosti s environmentálnou škodou na právne služby, znalecký posudok, havarijných komisárov, environmentálnych konzultantov alebo odborníkov po vopred danom písomnom súhlase poisťovateľa. Poisťovateľ nemôže takýto súhlas bezdôvodne odmietnuť dať.
		14. Výrobok je:
			1. akákoľvek vec vyťažená, vyrobená, opracovaná, predaná, distribuovaná alebo daná do obehu poisteným alebo ním poverenou osobou, alebo
			2. elektrina, plyn, teplo určené na spotrebu a vyrobené alebo distribuované poisteným, alebo
			3. práca vykonaná poisteným alebo ním poverenou osobou, vrátane materiálu alebo komponentov poskytnutých v súvislosti s touto prácou.
		15. Únikom znečisťujúcich látok sa rozumie vypustenie, rozptýlenie, únik akýchkoľvek nebezpečných alebo znečistenie spôsobujúcich pevných, kvapalných alebo plynných látok, emisií, tepelné účinky vrátane dymu, výparov, sadze, popolčeka, kyselín, zásad, chemikálii či odpadu. Odpadom sa myslia aj materiály určené na recykláciu.
		16. Škodová udalosť je udalosť, vrátane dlhodobého alebo opakujúceho sa pôsobenia vplyvov rovnakého alebo podobného pôvodu, počas ktorých dochádza ku vzniku škody, a ktorá by mohla byť dôvodom vzniku práva na poistné plnenie poisťovateľa.
		17. Náhrada nákladov konania
			1. Poistený má právo, aby poisťovateľ za neho nahradil náklady konania v súvislosti so zodpovednosťou za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, na ktoré sa toto poistenie vzťahuje. Náhrada nákladov konania je náhrada trov občianskeho súdneho konania proti poistenému o náhrade škody spôsobenej poistenou činnosťou alebo výrobkom, za ktorú poistený zodpovedá a ktorú je poistený povinný uhradiť (znášať). Škoda znamená environmentálnu škodu alebo bezprostrednú hrozbu environmentálnej škody.
			2. Poisťovateľ nahradí za poisteného aj poisteným účelne vynaložené náklady mimosúdneho prerokovania nárokov na náhradu škody vyplývajúcej zo zodpovednosti za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, pokiaľ toto prerokovanie bolo potrebné k zisteniu zodpovednosti za škodu poisteného alebo výšky nároku.
			3. Náklady občianskeho súdneho konania proti poistenému v súvislosti so zodpovednosťou poisteného za škodu spôsobenú skutočným únikom znečisťujúcich látok v súvislosti s poistenou činnosťou alebo výrobkom, ktoré v časti odmeny za zastupovanie poisteného presahujú odmenu za zastupovanie v Slovenskej republike určenej použitím základnej sadzby tarifnej odmeny advokáta stanovenej platnými všeobecne záväznými právnymi predpismi poisťovateľ nahradí len vtedy, pokiaľ sa k tomu písomne vopred zaviazal.
		18. Škoda na zdraví a na veci
			1. Poisťovateľovi vznikne povinnosť nahradiť za poisteného neočakávanú, nepredvídateľnú alebo náhodnú škodu na zdraví alebo škodu na veci spôsobenú skutočným únikom znečisťujúcich látok v súvislosti s poistenou činnosťou uvedenou v poistnej zmluve, ak poistený za škodu na zdraví alebo škodu na veci zodpovedá v zmysle všeobecne záväzných právnych predpisov.
			2. Poisťovateľovi vznikne povinnosť nahradiť škodu na zdraví a/alebo škodu na veci, ak škodová udalosť vznikla počas doby trvania poistenia a zároveň došlo k uplatneniu nároku na náhradu škody na zdraví alebo škody na veci voči poistenému prvýkrát počas doby trvania poistenia.
			3. Škoda na zdraví je akákoľvek majetková alebo nemajetková ujma spôsobená poškodením zdravia alebo smrťou fyzickej osoby vrátane ušlého zisku.
			4. Škoda na veci je fyzické poškodenie hmotnej veci vrátane inej s tým súvisiacej majetkovej ujmy alebo ušlého zisku vyplývajúcej zo straty funkčnosti alebo možnosti používať poškodenú hmotnú vec.
			5. Uplatnenie nároku na náhradu škody na zdraví alebo škody na veci je akákoľvek písomná požiadavka, návrh na začatie súdneho konania, arbitrážne konanie alebo akékoľvek správne či iné úradné konanie voči poistenému týkajúce sa škodovej udalosti.
		19. Poistená činnosť:
			1. Činnosti v súlade so zákonom č. 302/2001 Z. z. o samospráve vyšších územných celkov (zákon o samosprávnych krajoch)v znení neskorších predpisov a všetky činnosti vyplývajúce poistenému z platných právnych predpisov a rozhodnutí štátnych orgánov,
			2. Činnosti v zmysle výpisu z obchodného registra a zriaďovacích listín,
			3. Činnosti vykonávané subjektmi v zriaďovateľskej pôsobnosti poisteného.
		20. Limit poistného plnenia: 100.000EUR pre jednu a všetky škodové udalosti počas poistného obdobia. Uvedená suma predstavuje spoločný limit pre poistníka a všetky organizácie.
		21. Spoluúčasť: 2.000,- EUR pre jednu a každú škodovú udalosť, ktorá nastane v priebehu poistného obdobia.
	1. **Poistné hodnoty**
		1. Poistenie majetku je dojednané na Nové ceny. Pri poistení na nové hodnoty sa nebude brať do úvahy miera opotrebenia a poisťovateľ uhradí primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve. Poisťovňa nebude uplatňovať princíp podpoistenia.
		2. Poistenie sa dojednáva na l. riziko. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovateľ automaticky obnoví poistnú sumu na zvyšok poistného obdobia. Obnovenie poistnej sumy poisťovateľ urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
		3. Poisťovateľ nebude uplatňovať princíp podpoistenia.
		4. **Limit poistného plnenia** je najvyššia hranica poistného plnenia poisťovateľa pri jednej alebo viacerých poistných udalostiach.
		5. Poisťovateľ nemôže znížiť rozsah poistenia požadovaný v tejto dohode svojimi Všeobecnými poistnými podmienkami a Zmluvnými dojednaniami. V prípade, že Zmluvné dojednania alebo príslušné Všeobecnými poistnými podmienkami poisťovateľa rozširujú rozsah krytia tejto dohody a jej podmienok a sú v prospech poistníka, má poistník nárok na poistné plnenie podľa takýchto poistných podmienok.
	2. **Všeobecné výluky z poistenia:**
		1. Poistenie sa nevzťahuje na škody a náklady akéhokoľvek druhu zapríčinené alebo spôsobené v príčinnej súvislosti s/so:

(a) teroristickým činom,

(b) následkom vojnových udalostí bez ohľadu na to či vojna bola alebo nebola vyhlásená, aktom zahraničného nepriateľstva, občianskou vojnou,

(c) vyhlásením výnimočného stavu, revolúciou, povstaním, vzburou, štátnym prevratom, vojenským prevratom, zabavením, rekviráciou pre vojenské účely,

(d) demonštráciou, vnútornými nepokojmi, štrajkom, výlukou z práce,

(e) represívnymi zásahmi štátnych orgánov alebo verejnej správy,

(f) pôsobením jadrovej energie, jadrového žiarenia akéhokoľvek druhu, rádioaktívnou kontamináciou alebo znečistením,

(g) úmyselným konaním, úmyselným opomenutím konania alebo vedomou nedbanlivosťou poistníka, poisteného alebo inej osoby konajúcej na ich podnet alebo pokyn,

(h) znečistením, kontamináciou vrátane presakovania, zamorením pôdy, vôd vrátane podzemných vôd, ovzdušia, resp. životného prostredia s výnimkou zodpovednosti podľa bodu 1.7 dohody,

(i) hubami, plesňami alebo podobnými organizmami a akýmikoľvek vedľajšími produktmi alebo zamorením z nich vzniknutých (mykotoxíny, spóry, a pod.),

(j) následkom trvalého pôsobenia vlhkosti, teplotných, chemických, elektrických alebo mechanických vplyvov,

(k) v dôsledku korózie, oxidácie, erózie, usadenín všetkých druhov alebo únavy materiálu,

(l) trvalým vplyvom prevádzky, prirodzeným opotrebovaním alebo starnutím, predčasným opotrebovaním,

(m) pohybmi pôdy spôsobených ľudskou činnosťou (vibrácie, sadanie pôdy, a pod.),

(n) stratou, poškodením, zničením, poruchou, vymazaním, skreslením alebo modifikáciou elektronických dát alebo softvérového vybavenia z akejkoľvek príčiny (zahŕňajúc, ale nie limitujúc počítačové vírusy, malware, hackerský útok) alebo znížením/obmedzením funkčnosti, použiteľnosti alebo ceny z toho vyplývajúcich,

(o) vedomým požitím alkoholu, drog alebo zneužitím liekov poistníkom resp. poisteným alebo inou osobou konajúcej na ich podnet alebo pokyn, blízkou osobou poistníkovi resp. poistenému alebo osoby žijúcej v spoločnej domácnosti s poistníkom resp. poisteným,

(p) vadou alebo nedostatkom, ktorým/-i trpela poistená vec už v dobe uzatvorenia poistenia a ktoré mali alebo mohli byť poistníkovi resp. poistenému známe bez ohľadu na to, či boli známe poisťovateľovi,

(q) akýmkoľvek rozhodnutím štátneho orgánu, orgánu územnej samosprávy, súdnym rozhodnutím alebo inými úradnými opatreniami, uskutočnenými na iné účely než na zamedzenie vzniku alebo zmenšenie rozsahu poistnej udalosti,

(r) stratou alebo znížením historickej, kultúrnej, umeleckej alebo zberateľskej hodnoty,

(s) čistými finančnými škodami,

(t) zmluvnými pokutami, úrokmi z omeškania, akýmikoľvek inými sankciami, zárukami alebo garanciami (finančné plnenie, produktové záruky, refundácia a pod.), úvermi,

(u) banskou činnosťou.

* 1. **Zoznam akceptovaných výluk – poistenie majetku:**
		1. **Covid - výluka**

Poistenie sa nevzťahuje aj na akékoľvek straty, škody, nároky, náklady alebo výdavky akejkoľvek povahy, uhradené alebo vynaložené priamo alebo nepriamo v súvislosti s:

a) akýmkoľvek koronavírusovým ochorením alebo respiračným syndrómom (napr. COVID-19, SARS-CoV-2) alebo akoukoľvek prenosnou chorobou alebo obavou z jej prenosu alebo hrozbou (či už skutočnou alebo vnímanou) prenosu akejkoľvek choroby bez ohľadu na príčinu jej vzniku alebo udalosť, ktorá k prenosu choroby, obave z jej prenosu alebo hrozbe prenosu choroby prispela súčasne alebo v akomkoľvek inom poradí,

b) akýmikoľvek prijatými alebo neprijatými opatreniami na prevenciu, potlačenie, zmiernenie následkov v súvislosti s písm. a) tohto odseku.

* + 1. **Sankčná klauzula - výluka**

Bez ohľadu na akékoľvek iné podmienky, poisťovňa nie je povinná poskytnúť akékoľvek plnenie alebo platbu ani poskytnúť službu alebo prospech žiadnej osobe v rozsahu, v akom by takéto plnenie, platba, služba, prospech a/alebo akýkoľvek obchod alebo činnosť tejto osoby porušila platné sankcie, obchodné, finančné embargá alebo ekonomické sankcie, zákony alebo nariadenia, ktoré sú priamo uplatniteľné na poisťovňu. Uplatniteľné sankcie sú najmä:

i) miestne sankcie v zmysle platných právnych predpisov Slovenskej republiky;

ii) sankcie prijaté Európskou úniou;

iii) sankcie prijaté Spojeným kráľovstvom alebo Organizáciou Spojených národov (OSN), iv) sankcie prijaté Spojenými štátmi americkými (USA) a/alebo

v) akékoľvek ďalšie sankcie, ktoré sa vzťahujú na poisťovňu.

* 1. **Zoznam akceptovaných výluk – poistenie zodpovednosti za škodu:**
		1. **Cyber – výluka**

- priamo alebo nepriamo poškodením, zničením, stratou, deformáciou, vymazaním, zmenou, skreslením alebo inou škodou na elektronických dátach z akejkoľvek príčiny (napr. v dôsledku počítačového vírusu, počítačového podvodu, počítačovej kriminality),

- priamo alebo nepriamo v dôsledku straty, zmeny, poškodenia, zníženia funkčnosti, dostupnosti alebo činnosti počítačového systému, programu, softvéru,

- priamo alebo nepriamo kybernetickým incidentom vrátane akýchkoľvek sprievodných vedľajších nákladov.

* + 1. **Covid - výluka**

Poistenie sa nevzťahuje aj na akékoľvek straty, škody, nároky, náklady alebo výdavky akejkoľvek povahy, uhradené alebo vynaložené priamo alebo nepriamo v súvislosti s:

a) akýmkoľvek koronavírusovým ochorením alebo respiračným syndrómom (napr. COVID-19, SARS-CoV-2) alebo akoukoľvek prenosnou chorobou alebo obavou z jej prenosu alebo hrozbou (či už skutočnou alebo vnímanou) prenosu akejkoľvek choroby bez ohľadu na príčinu jej vzniku alebo udalosť, ktorá k prenosu choroby, obave z jej prenosu alebo hrozbe prenosu choroby prispela súčasne alebo v akomkoľvek inom poradí,

b) akýmikoľvek prijatými alebo neprijatými opatreniami na prevenciu, potlačenie, zmiernenie následkov v súvislosti s písm. a) tohto odseku.

* + 1. **Sankčná klauzula - výluka**

Bez ohľadu na akékoľvek iné podmienky, poisťovňa nie je povinná poskytnúť akékoľvek plnenie alebo platbu ani poskytnúť službu alebo prospech žiadnej osobe v rozsahu, v akom by takéto plnenie, platba, služba, prospech a/alebo akýkoľvek obchod alebo činnosť tejto osoby porušila platné sankcie, obchodné, finančné embargá alebo ekonomické sankcie, zákony alebo nariadenia, ktoré sú priamo uplatniteľné na poisťovňu. Uplatniteľné sankcie sú najmä:

i) miestne sankcie v zmysle platných právnych predpisov Slovenskej republiky;

ii) sankcie prijaté Európskou úniou;

iii) sankcie prijaté Spojeným kráľovstvom alebo Organizáciou Spojených národov (OSN), iv) sankcie prijaté Spojenými štátmi americkými (USA) a/alebo v) akékoľvek ďalšie sankcie, ktoré sa vzťahujú na poisťovňu (ďalej len „Sankčná klauzula“).

* + 1. **Cyber – výluka**

- priamo alebo nepriamo poškodením, zničením, stratou, deformáciou, vymazaním, zmenou, skreslením alebo inou škodou na elektronických dátach z akejkoľvek príčiny (napr. v dôsledku počítačového vírusu, počítačového podvodu, počítačovej kriminality),

- priamo alebo nepriamo v dôsledku straty, zmeny, poškodenia, zníženia funkčnosti, dostupnosti alebo činnosti počítačového systému, programu, softvéru, - priamo alebo nepriamo kybernetickým incidentom vrátane akýchkoľvek sprievodných vedľajších nákladov.

* + 1. **PFAS - výluka**

Toto poistenie sa nevzťahuje na žiadne škody priamo alebo nepriamo spôsobené alebo spojené s per- a polyfluóralkylovými látkami (PFAS). PFAS znamená chemikáliu alebo látku, ktorá obsahuje minimálne jednu metylovú alebo metylénovú skupinu, na ktorej boli atómy vodíka čiastočne alebo úplne nahradené atómami fluóru.

* + 1. **Profesijná zodpovednosť za škodu - výluka**

Profesijná zodpovednosť za škodu sa pre účely tejto dohody rozumie zodpovednosť za škodu spôsobenú následkom výsledku duševnej činnosti človeka alebo spôsobenú činnosťami, podmienky ktorých sú upravené špeciálnymi zákonmi. Pre výkon týchto činností sa vyžaduje konkrétna úroveň vzdelania, osobitnej schopnosti a odbornej starostlivosti ako napríklad činnosť audítorov, autorizovaných architektov a autorizovaných stavebných inžinierov, účtovníkov, znalcov, advokátov, notárov, exekútorov, daňových poradcov.

* + 1. **Ďalšie výluky:**
1. nároky, ktoré na základe zmluvy alebo jednostranného úkonu prekračujú rozsah zodpovednosti za škodu stanovený všeobecne záväznými právnymi predpismi,
2. zmluvné plnenia a náhrady za zmluvné plnenia, pokiaľ súčasne nie je na strane poisteného daná zodpovednosť za škodu v zmysle všeobecne záväzných právnych predpisov,
3. zmluvné, zákonné, správne, trestné a iné sankcie peňažného charakteru ako pokuty, penále a pod.,
4. nároky súvisiace s porušením práv duševného vlastníctva,
5. škoda spôsobená úmyselne,
6. stiahnutie výrobku z trhu,
7. nedodanie výrobku,
8. výluka škôd spôsobených alebo vyplývajúcich v priamej príčinnej súvislosti s vojnou alebo terorizmom.

**Článok III.**

**Miesto poskytnutia služby**

1. Miesto poistenia majetku - komplexné živelné poistenie, poistenie pre prípad krádeže a vandalizmu, poistenie strojov, strojových zariadení a elektroniky, poistenie pre prípad poškodenia alebo zničenia skla: v zmysle účtovnej alebo inej evidencie.

Pri poistení hnuteľných vecí sa dojednáva územná platnosť nasledovne: územná platnosť hnuteľných vecí sa rozširuje aj o miesta pobytu (externé pracovisko, adresa trvalého alebo prechodného bydliska, ubytovacieho zariadenia na území Slovenskej republiky a územie ostatných európskych štátov okrem územia Ruska, Bieloruska, Ukrajiny) a pohybu (motorové vozidlá, vlaky, autobusy, lietadlá, plavidlá na území Slovenskej republiky a územie ostatných európskych štátov okrem územia Ruska, Bieloruska, Ukrajiny)

1. Miesto poistenia zodpovednosti za škodu: územie Slovenskej republiky a územie ostatných európskych štátov okrem územia Ruska, Bieloruska, Ukrajiny.

**Článok IV.**

**Oznámenie poistnej udalosti**

1. Poistnú udalosť je poistený povinný oznámiť poisťovateľovi bez zbytočného odkladu telefonicky na číslo ........................... alebo písomne do 40 dní od okamihu, kedy sa o vzniku poistnej udalosti dozvedel, na adresu: ...............................................
2. Lehota poskytnutia služby:
	1. Začiatok poistenia: 01.01.2026, 00.00 hodín
	2. Trvanie poistenia do: 31.12.2029, 24.00 hodín

**Článok V.**

**Spôsob a podmienky dojednávania poistných zmlúv, poistenia**

1. Na základe dohody budú uzatvorené poistné zmluvy pre poistníka v súlade s touto dohodou, pričom v každej poistnej zmluvy budú použité poistné sadzby a rozsah poistených rizík dohodnuté v tejto dohode.
2. Poistné zmluvy budú uzatvárané v súlade s príslušnými ustanoveniami zákona č. 40/1964 Zb. Občianskeho zákonníka v znení neskorších predpisov (ďalej len ako „**Občiansky zákonník**“) a touto dohodou. Súčasťou poistných zmlúv budú vždy všeobecné poistné podmienky poisťovateľa pre jednotlivé druhy poistenia, ktoré sú zároveň aj prílohou č. 2 tejto rámovej dohody, pričom dojednania tejto dohody majú prednosť pred ustanoveniami všeobecných poistných podmienok poisťovateľa pre jednotlivé druhy poistenia.
3. Poisťovateľ nemôže znížiť požadovaný rozsah poistenia svojimi všeobecnými poistným podmienkami, osobitnými poistnými podmienkami (ďalej len „**OPP**“) ani zmluvnými dojednaniami (ďalej len „**Zmluvné dojednania**“). V prípade ak by všeobecné poistné podmienky, OPP alebo Zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. II. tejto dohody, majú ustanovenia definované v rozsahu podľa tejto dohody prednosť pred akýmikoľvek ustanoveniami a výlukami obsiahnutými vo Všeobecných poistných podmienkach, OPP alebo v Zmluvných dojednaniach.
4. V prípade vzniku nového subjektu patriaceho do zriaďovateľskej pôsobnosti poisteného sa bude nový subjekt bude zahrnutý do zoznamu poistených, s účinnosťou odo dňa doručenia oznámenia poisťovateľovi o vzniku nového subjektu.
5. Aktualizácia poistných súm bude prebiehať raz ročne.
6. Poisťovateľ sa zaväzuje, že na žiadosť poistníka vystaví písomné potvrdenie o poistení majetku, aj konkrétnej veci alebo o poistení zodpovednosti za škodu poisteného poistnou zmluvou.
7. Dojednaním tejto dohody poisťovateľ poskytne nadštandardné podmienky poistného krytia a zvýhodnené sadzby pre poistníka. Poistné sadzby pre výpočet poistného a spoluúčasti sú záväzné a nemenné po celú dobu trvania tejto dohody.
8. Spôsob zabezpečenia poistených vecí pre prípad krádeže je uvedený v čl. II. tejto dohody.
9. Poisťovateľ je povinný zasielať zoznam poistných udalostí poistníkovi štvrťročne do 10-tich kalendárnych dní nasledovného mesiaca. Súčasťou zoznamu je aj vyhodnotenie aktuálnej škodovosti.

**Článok VI.**

**Cena za poskytnutia služby**

1. Cena za poskytovanie poistnej ochrany podľa tejto dohody je stanovená podľa zákona č. 18/1996 Z. z. o cenách, v znení neskorších predpisov a je vyjadrená v EUR.
2. Ročné poistné predstavuje čiastku: ........................................................

|  |  |
| --- | --- |
| **Riziko** | **Ročné poistné v EUR** |
| Komplexné živelné riziko | xxxx |
| Poistenie pre prípad odcudzenia veci, krádeže a vandalizmu | xxxx |
| Poistenie strojov, strojových zariadení a elektroniky | xxxx |
| Poistenie pre prípad poškodenia skla | xxxx |
| Poistenie vnútroštátnej prepravy tovaru |  |
| Celkom ročné poistné – majetok | xxxx |
|  |  |
| Poistenie všeobecnej zodpovednosti za škodu | xxxx |
| Poistenie zodpovednosti za environmentálnu škodu v zmysle ustanovenia § 13 zákona č. 359/2007 Z. z. o prevencii a náprave enviromentálnych škôd a o zmene a doplnení niektorých zákonov v znení neskorších predpisov | xxxx |
| Celkom ročné poistné – poistenie zodpovednosti | xxxx |
|  |  |
| Celkom ročné poistné – majetok + zodpovednosť | xxxx |

Slovom:

...............................................................................................................................

Cena za obdobie 48 mesiacov .....................................................................................

Slovom:

...............................................................................................................................

1. Poistné bude hradené štvrťročne na základe predpisu poistného avíza (avíza o poistení) pričom poisťovateľ nebude uplatňovať prirážku za štvrťročnú splátku poistného. Dátum splatnosti predpisu poistného (faktúry) je 30 dní od dátumu doručenia predpisu (faktúry) poistníkovi.
2. Poisťovacie služby sú oslobodené od DPH.
3. Ročné sadzby sú uvedené v prílohe č. 1 sú záväzné počas celej doby trvania tejto dohody. Výška spoluúčasti uvedená v prílohe č. 1 je stanovená pevne a nie je možné ju meniť.

**Článok VII.**

**Trvanie dohody**

1. Táto dohoda sa uzatvára na dobu určitú, a to do 31.12.2029.
2. Poistenie začína dňom 1.1.2026 o 00:00 hod. a končí dňom 31.12.2029 o 24:00 hod.
3. Poistným obdobím je jeden kalendárny rok. .
4. Túto dohodu možno ukončiť:
	1. písomnou dohodou zmluvných strán,
	2. alebo zánikom poistenia podľa § 800 a nasl. Občianskeho zákonníka.

Poistenie môže vypovedať poisťovateľ ako aj poistník do dvoch mesiacov po uzavretí poistnej zmluvy. Výpovedná lehota je osemdenná a výpoveď musí byt urobená písomne doporučenou zásielkou alebo prvou triedou prípadne inou primeranou cestou na adresu sídla druhej zmluvnej strany uvedenú v tejto dohode/ poistnej zmluve. Výpoveď začína plynúť dňom nasledujúcim po dni jej doručenia druhej zmluvnej strane, resp. dňom nasledujúcim po dni odmietnutia druhej zmluvnej strany túto výpoveď prevziať. Ak sa v prípade doručovania prostredníctvom pošty vráti zásielka s výpoveďou ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodné sídlo poistiteľa zapísané v príslušnom obchodnom registri a adresa sídla poistníka uvedená v tejto dohode/ poistnej zmluve.

* 1. písomným odstúpením od dohody v zmysle zákonných ustanovení alebo ustanovení tejto dohody.
1. Poistník je oprávnený odstúpiť od dohody z nasledovných dôvodov:
	1. strata nevyhnutnej kvalifikácie poisťovateľa, vrátane, ale nielen, strata oprávnenia na vykonávanie činností, ktorá bezprostredne súvisí s predmetom tejto dohody,
	2. poskytnutie plnenia v rozpore s čl. II tejto dohody,
	3. ak tak ustanovuje osobitný zákon.
2. Odstúpenie zmluvnej strany od tejto dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto dohody sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať. Ak sa v prípade doručovania prostredníctvom pošty vráti zásielka s odstúpením ako nedoručená alebo nedoručiteľná, považuje sa takáto zásielka za doručenú dňom, v ktorom pošta vykonala jej doručovanie (usilovala sa o doručenie v mieste uvedenom na obálke predmetnej zásielky); pre doručovanie je rozhodná adresa sídla poistiteľa zapísané v obchodnom registri a adresa sídla poisteného uvedená v tejto dohode.

**Článok VIII.**

**Záverečné ustanovenia**

* 1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhej zmluvnej strany.
	2. Zmluvné strany vykonali voľbu práva podľa § 262 ods. 1 zákona č. 513/1991 Zb. Obchodného zákonníka v znení neskorších predpisov (ďalej len ako „**Obchodný zákonník**“) a je ich výslovnou vôľou, aby sa ich záväzkové vzťahy vyplývajúce z dohody riadili príslušnými ustanoveniami o tomto zmluvnom type v Občianskom zákonníku a Obchodným zákonníkom. Vo veciach neupravených touto dohodou sa zmluvný vzťah spravuje príslušnými ustanoveniami právnych predpisov.
	3. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto dohode o poskytnutí poisťovacích služieb a poistných zmluvách uzatvorených na základe tejto dohody o poskytnutí poisťovacích služieb (ďalej spolu len „poistnej zmluve“) samostatný finančný agent. Samostatného finančného agenta oznámi poistený úspešnému uchádzačovi. Zmluvné strany sa dohodli na tom, že správa tejto dohody, poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
	4. Zmluvné strany sa zaväzujú riešiť prípadné spory, vyplývajúce z tejto dohody, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu SR.
	5. Poisťovateľ nie je oprávnený postúpiť pohľadávky z tejto dohody bez predchádzajúceho súhlasu poistníka. Právny úkon, ktorým budú pohľadávky postúpené v rozpore s touto dohodou, bude neplatný.
	6. Poisťovateľ predkladá v prílohe č. 3 k tejto dohode zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa. Až do splnenia všetkých záväzkov vyplývajúcich z tejto dohody je poisťovateľ povinný oznámiť poistníkovi akúkoľvek zmenu údajov o subdodávateľovi.
	7. Poisťovateľ je oprávnený kedykoľvek počas trvania tejto dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie tejto dohody podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je poisťovateľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto dohody je zhotoviteľ povinný oznámiť poistníkovi akúkoľvek zmenu údajov o novom subdodávateľovi.
	8. Meniť alebo doplňovať obsah tejto dohody je možné len v súlade so zákonom č. 345/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to formou písomných dodatkov podpísaných zmluvnými stranami.
	9. Poistený vyhlasuje a svojim podpisom potvrdzuje, že bol oboznámený s informáciou o podmienkach uzavretia tejto dohody v súlade s Opatrením Národnej banky Slovenska č. 14/2015 z 20. októbra 2015 v zmysle § 70 ods. 4 zákona č. 39/2015 Z. z. v znení neskorších predpisov.
	10. Dohoda je vyhotovená v 5 rovnopisoch, z ktorých poistník obdrží 3 rovnopisy a poisťovateľ obdrží 2 rovnopisy.
	11. Dohoda nadobúda platnosť dňom jej podpísania zmluvnými stranami a účinnosť dňa 01.01.2026, za predpokladu jej predchádzajúceho zverejnenia v zmysle § 47a Občianskeho zákonníka dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	12. Ak niektoré ustanovenia tejto dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto dohody. Namiesto neplatných alebo neúčinných ustanovení tejto rdohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto dohody, pokiaľ pri uzatváraní tejto dohody zmluvné strany túto otázku brali do úvahy.
	13. Zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto dohody. Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu sídla zmluvnej strany, ktorej bola zásielka určená a odoslaná.
	14. Zmluvné strany sa týmto zaväzujú, že budú dodržiavať povinnosti uložené zmluvným stranám Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe tejto dohody oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa tejto dohody budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracovaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny a ak to bude potrebné, zaväzujú sa ju uzatvoriť.
	15. Zmluvné strany vyhlasujú, že túto dohodu uzavreli na základe slobodnej vôle, táto dohoda nebola uzavretá v tiesni, v omyle ani za nápadne nevýhodných podmienok, túto dohodu si riadne prečítali, jej obsahu porozumeli a na znak súhlasu ju podpisujú.
	16. Prílohami tejto dohody sú:

PM Príloha č. 1 – Plnenie kritérií – majetok a zodpovednosť

PM Príloha č. 2 – Všeobecné poistné podmienky, zmluvné dojednania poisťovateľa

PM Príloha č. 3 – Zoznam subdodávateľov

PM Príloha č. 4 – Zoznam poistených organizácií v zriaďovateľskej pôsobnosti BBSK

V Banskej Bystrici dňa ................... V............................ dňa .........................

Poistník: Poisťovateľ:

 xxxxxxxxxxxxxx

**................................................. .................................................**

**Banskobystrický samosprávny kraj** **Obchodný názov**

Mgr. Ondrej Lunter, predseda BBSK meno, priezvisko a funkcia štatutára